CELEX: 32016D1634
Language: sl
Date: 2016-08-30 00:00:00
Title: Sklep Političnega in varnostnega odbora (SZVP) 2016/1634 z dne 30. avgusta 2016 o imenovanju vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/1/2016)

10.9.2016   
            
            
               SL
            
            
               Uradni list Evropske unije
            
            
               L 243/10
            
         SKLEP POLITIČNEGA IN VARNOSTNEGA ODBORA (SZVP) 2016/1634
   z dne 30. avgusta 2016
   o imenovanju vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/1/2016)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2013/233/SZVP z dne 22. maja 2013 o misiji Evropske unije za pomoč pri integriranem upravljanju libijskih meja (EUBAM Libya) (1) in zlasti člena 9(1) Sklepa,
   ob upoštevanju naslednjega:
   
               (1)
            
            
               Na podlagi člena 9(1) Sklepa 2013/233/SZVP je Politični in varnostni odbor (PVO) v skladu s členom 38 Pogodbe pooblaščen za sprejemanje ustreznih odločitev glede političnega nadzora in strateškega vodenja misije Evropske unije za pomoč pri integriranem upravljanju libijskih meja (EUBAM Libya), vključno z odločitvijo o imenovanju vodje misije.
            
         
               (2)
            
            
               PVO je 24. maja 2013 sprejel Sklep EUBAM Libya/1/2013 (2), s katerim je Anttija Juhanija HARTIKAINENA imenoval za vodjo misije EUBAM Libya za obdobje od 22. maja 2013 do 21. maja 2014.
            
         
               (3)
            
            
               PVO je 30. aprila 2014 sprejel Sklep EUBAM LIBYA/3/2014 (3), s katerim je mandat vodje misije EUBAM Libya Anttija Juhanija HARTIKAINENA podaljšal do 21. maja 2015.
            
         
               (4)
            
            
               Svet je 18. julija 2016 sprejel Sklep (SZVP) 2016/1339 (4) o spremembi in podaljšanju Sklepa 2013/233/SZVP do 21. avgusta 2017.
            
         
               (5)
            
            
               Visoki predstavnik Unije za zunanje zadeve in varnostno politiko je 16. avgusta 2016 predlagal, da se za vodjo misije EUBAM Libya s 1. septembrom 2016 imenuje Vincenza TAGLIAFERRIJA –
            
         SPREJEL NASLEDNJI SKLEP:
   Člen 1
   Vincenzo TAGLIAFERRI se od 1. septembra 2016 do 21. avgusta 2017 imenuje za vodjo misije Evropske unije za pomoč pri integriranem upravljanju libijskih meja (EUBAM Libya).
   Člen 2
   Ta sklep začne veljati na dan sprejetja.
   
      V Bruslju, 30. avgusta 2016
      
         
            Za Politični in varnostni odbor
         
         
            Predsedujoči
         
         W. STEVENS
      
   
   
      (1)  UL L 138, 24.5.2013, str. 15.
   
      (2)  Sklep Političnega in varnostnega odbora 2013/254/SZVPz dne 24. maja 2013 o imenovanju vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/1/2013) (UL L 147, 1.6.2013, str. 13).
   
      (3)  Sklep Političnega in varnostnega odbora 2014/258/SZVP z dne 30. aprila 2014 o podaljšanju mandata vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/3/2014) (UL L 136, 9.5.2014, str. 25).
   
      (4)  Sklep Sveta (SZVP) 2016/1339 z dne 4. avgusta 2016 o spremembi in podaljšanju Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya) (UL L 212, 5.8.2016, str. 111).